Kevins Mitniks

Kevins Deivids Mitniks (; dzimis , miris ) bija amerikāņu datordrošības konsultants, rakstnieks, notiesāts noziedznieks un hakeris. 20. gadsimta beigās viņš tika apsūdzēts par vairāku ar datoriem un komunikācijām saistītu noziegumu izdarīšanu. Aresta brīdī viņš bija meklētākais datornoziedznieks ASV.

 Personīgā dzīve 
Mitniks izauga Losandželosā un apmeklēja Monro vidusskolu. Pēc tam viņš iestājās Losandželosas Pīrsa koledžā un Dienvidkalifornijas Universitātē. Viņš neilgu laiku strādāja Reformātu jūdaisma tempļa reģistratūrā.

 Hakera darbība 
Divpadsmit gadu vecumā Mitniks izmantoja sociālās inženierijas paņēmienus, lai apietu talonu kompostrēšanas sistēmu Losandželosas pilsētas autobusos. Pēc tam, kad draudzīgs autobusa vadītājs pastāstīja, kur viņš pats var iegādāties biļešu kompostieri, viņš varēja braukt ar jebkuru autobusu Losandželosas apkārtnē, izmantojot atkritumos atrastus neizmantotus biļešu pasaknīšus. Sociālā inženierija kļuva par viņa galveno metodi informācijas iegūšanai, ieskaitot lietotājvārdus, paroles un modemu telefona numurus.

1979. gadā, 16 gadu vecumā, Mitniks pirmoreiz ieguva neautorizētu pieeju datortīklam. Viņa draugs iedeva viņam telefona numuru datorsistēmai Ark, kuru Digital Equipment Corporation (DEC) izmantoja, lai izstrādātu savu operētājsistēmas RSTS/E sistēmas programmatūru. Viņš ielauzās DEC datortīklā un nokopēja viņu programmatūru. Par šo noziegumu viņu 1988. gadā apsūdzēja un notiesāja. Viņam piesprieda 12 mēnešus cietumā un trīs gadus nosacīti ar uzraudzību. Nosacītā termiņa beigās Mitniks ielauzās Pacific Bell balss pasta datoros. Pēc tam, kad tika izdots viņa aresta orderis, Mitniks uz diviem ar pusi gadiem kļuva par bēgli.

Saskaņā ar ASV Tieslietu departamentu, Mitniks bēgļu gaitu laikā neautorizēti piekļuva dučiem datortīklu. Viņš izmantoja klonētus mobilos telefonus, lai slēptu savu atrašanās vietu un, līdz ar citām darbībām, no vairākām lielākajām valsts mobilo tīklu un datorkompāniju uzņēmumu sistēmām nokopēja vērtīgu iekšējo programmatūru. Mitniks arī pārķēra un nozaga datoru paroles, mainīja datortīklu darbību, ielauzās un lasīja privātas e-pasta sarakstes. Mitniku arestēja 1995. gada 15. februārī Roli, Ziemeļkarolīnā.Colbert Report Pie viņa tika atrasti klonēti mobilie telefoni, vairāk kā 100 klonētu telefonu kodi, vairāki viltoti identifikācijas dokumenti.

 Apstiprināti kriminālpārkāpumi 
 Losandželosas sabiedriskā transporta sistēmas apiešana, lai nemaksātu par braukšanuThe Art of Deception: Controlling the Human Element of Security, by Kevin Mitnick (2002, Hardback , Paperback )
 Ielaušanās FIB2600 Live Mitnick interview , 2600 Magazine, Released January 2003, Run time: 1 hr 18 min 5 sec
 Ielaušanās DEC sistēmās, lai apskatītu VMS pirmkodu (DEC seku novēršanai iztērēja 160 000 dolāru)
 Pilnu administratora privilēģiju iegūšana uz IBM minidatora Losandželosas datorapmācību centrā, lai uzvarētu derībās
 Ielaušanās Motorola, NEC, Nokia, Sun Microsystems un Fujitsu Siemens sistēmās

 Piedēvētie kriminālpārkāpumi 
 Nozaga datoru rokasgrāmatas no Pacific Bell telefoncentrāles Losandželosā
 Lasīja datordrošības amatpersonu saraksti starp MCI Communications un Digital
 Noklausījās Kalifornijas DMV
 Veica bezmaksas mobilo telefonu zvanus
 Ielauzās Santa Cruz Operation, Pacific Bell, FIB, Pentagona, Novell, California Department of Motor Vehicles, Dienvidkalifornijas Universitātes un Losandželosas skolu pārvaldes sistēmās.
 Noklausījās Nacionālās drošības aģentūras aģentus (saskaņā ar Džona Markofa informāciju). Šo sākotnēji Mitniks noliedza, bet vēlāk iekļāva savā noziegumu uzskaitījumā intervijā ar Stīvenu Kolbertu 2001. gada 18. augusta The Colbert Report raidījumā.

 Arests, apsūdzība un ieslodzījums 
1995. gada 15. februārī, pēc plaši publicētas meklēšanas, FIB arestēja Mitniku viņa dzīvoklī Roli, Ziemeļkarolīnā, apsūdzot viņu federālos pārkāpumos datorsistēmu uzlaušanā divu ar pusi gadu periodā.

1999. gadā Mitniks atzinās četros krāpšanas gadījumos, kuri saistīti ar sakaru sistēmām, divos gadījumos ar datorsistēmām un vienā gadījumā, kur viņš pārķēra saziņu sakaru tīklos. Tā bija daļa no tiesas vienošanās. Viņu notiesāja uz 46 mēnešiem cietumā, kā arī papildus 22 mēnešiem par 1989. gada nosacītā soda izciešanas pārkāpumiem. Viņš atzinās nosacītā soda pārkāpšanā, ielaužoties PacBell balss pasta sistēmās un kontaktēšanos ar pazīstamiem hakeriem, šajā gadījumā ar līdzapsūdzēto Luisu De Peinu.

Mitniks cietumā pavadīja piecus gadus. Četrus ar pusi pirmstiesas izmeklēšanas laikā un astoņu mēnešus vieninieka kamerā, kura pēc Mitnika vārdiem tika izvēlēta, jo tiesībsargājošo iestāžu pārstāvji pārliecinājuši tiesnesi, ka viņam bija spējas "uzsākt kodolkaru, svilpojot taksofona klausulē". Viņu atbrīvoja 2000. gada 21. janvārī. Līdz 2003. gada 21. janvārim viņš atradās uzraudzībā un sākotnēji viņam bija liegts izmantot jebkuru sakaru iekārtu, izņemot stacionāro telefonu. Mitniks šo lēmumu pārsūdzēja tiesā, šajā jautājumā gūstot uzvaru un iegūstot atļauju piekļūt Internetam. Saskaņā ar tiesas lēmumu, Mitnikam bija aizliegts arī gūt materiālu labumu no grāmatām un filmām, kuras balstītas uz viņa kriminālajām darbībām septiņu gadu garumā.

 Konsultanta darbs 
Pēc iznākšanas no cietuma 2000. gadā Mitniks kļuva par algotu drošības konsultantu, publisko runātāju un autoru. Viņš sniedza drošības konsultācijas, veica testēšanu pakalpojumus un sniedza sociālās inženierijas nodarbības uzņēmumiem un valsts aģentūrām. Mitniks vadīja uzņēmumu Mitnick Security Consulting LLC, kurš nodarbojās ar datordrošības konsultācijām. Viņam piederēja daļa no KnowBe4, kas nodrošināja integrētu platformu drošības izpratnes apmācībai un simulētai pikšķerēšanas testēšanai, kā arī bija aktīvs konsultatīvās padomes loceklis uzņēmumā Zimperium, kas izstrādāja mobilo ielaušanās novēršanas sistēmu. Viņš dzīvoja Lasvegasā, Nevadas štatā.

 Nāve 
Kevins Mitniks nomira no aizkuņģa dziedzera vēža 2023. gada 16. jūlijā, 59 gadu vecumā. Viņam palika sieva un vēl nedzimušais bērns.

 Grāmatas 

 Kevin Mitnick and William L. Simon, Ghost in the Wires: My Adventures as the World's Most Wanted Hacker, 2011, Hardback 
 Kevin Mitnick and William L. Simon, The Art Of Intrusion: The Real Stories Behind The Exploits Of Hackers, Intruders, And Deceivers, 2005, Hardback 
 Jeff Goodell, The Cyberthief and the Samurai: The True Story of Kevin Mitnick-And the Man Who Hunted Him Down, 1996, 
 Tsutomu Shimomura, Takedown: The Pursuit and Capture of Kevin Mitnick, America's Most Wanted Computer Outlaw-By the Man Who Did It, 1996, 
 Jonathan Littman, The Fugitive Game: Online with Kevin Mitnick, 1996, 
 Katie Hafner and John Markoff, Cyber Punk – Outlaws and Hackers On The Computer Frontier, 1995, 

 Raksti 




 Atsauces 

 Ārējās saites 



Kategorija:1963. gadā dzimušie
Kategorija:2023. gadā mirušie
Kategorija:ASV noziedznieki
Kategorija:Losandželosā dzimušie